**II 2 – Italijanščina, 8. RAZRED**

**9. TEDEN (18. 5. – 22. 5. 2020)**

Pozdravljeni,

upam, da ste dobro.

Pred nami je deveti teden učenja na daljavo, v katerem nadaljujemo s peto enoto v učbeniku. Sledijo navodila za samostojno delo.

V primeru dodatnih vprašanj me lahko kontaktirate preko elektronske pošte: [nina.martelanc@os-franaerjavca.si](mailto:nina.martelanc@os-franaerjavca.si) .

Ostanite zdravi.

Lep pozdrav,

Nina Martelanc

Zapis v zvezek:

**I VERBI RIFLESSIVI (=POVRATNO OSEBNI GLAGOLI)**

Posebnost povratno osebnih glagolov je, da imajo pred seboj povratno osebni zaimek.

ALZARSI (=vstati)

io **mi** alzo noi **ci** alziamo

tu **ti** alzi voi **vi** alzate

lui/lei **si** alza loro **si** alzano

Povratno osebne zaimke se naučimo na pamet!

**POZOR**: Če je glagol v italijanščini povratno osebni, to ne pomeni, da je tako tudi v slovenščini.

Osnovo glagola spregamo, kot da glagol ne bi bil povratno osebni in pred njega napišemo povratno osebni zaimek. Iz večine italijanskih glagolov lahko namreč tvorimo povratno osebni glagol.

Primer: *VESTIRSI* spregamo kot *VESTIRE*, pred glagol napišemo ustrezno obliko povratno osebnega zaimka.

VESTIRE (=obleči) VESTIRSI (obleči se)

io VESTO (=oblečem) io **MI** VESTO (=oblečem se)

tu VESTI (=oblečeš) tu **TI** VESTI (=oblečeš se)

lui/lei VESTE (=obleče) lui/lei **SI** VESTE (=obleče se)

noi VESTIAMO (=oblečemo) noi **CI** VESTIAMO (=oblečemo se)

voi VESTITE (=oblečete) voi **VI** VESTITE (=oblečete se)

loro VESTONO (=oblečejo) loro **SI** VESTONO (=oblečejo se)

VAJA

V zvezek pisno spregaj naslednje povratno osebne glagole:

lavarsi, vestirsi, addormentarsi, pettinarsi, svegliarsi, divertirsi, allenarsi, riposarsi.

-----------------------------------KONEC ZAPISA V ZVEZEK------------------------------------